Irmelin Slotfeldt

Irmelin Slotfeldt (født 9. mars 1933 i Oslo) er en norsk maler bosatt i Italia.

Hun har bl.a. studert ved Académie Julian i Paris, og malt med den franske maleren Anders Osterlind og med Kai Fjell. Hun debuterte på Høstutstillingen i Oslo i 1959 og hadde sin første separatutstilling i Kunstnerforbundet i Oslo i 1960. Hun giftet seg i 1960 og flyttet da til Italia hvor hun siden har bodd og arbeidet, i Roma, Milano og Padova. Hun har holdt en rekke separatutstillinger, har deltatt i kollektivutstillinger og utført utsmykningsarbeider.

Slotfeldts stil er abstrakt ekspressionistisk, i grenselandet mellom det figurative og det non-figurative, hvor fargene er sentrale virkemidler. Landskapet og naruren står sentralt i hennes motivverden og hun føyer seg dermed inn i en sterk, norsk maleritradisjon selv om hennes malerier åpenbart også er inspirert av en sydlandsk formverden og fargeskala.

 Referanser 

 Litteratur  
 Irmelin Slotfeldt (monografi). Marsilio Editori s.p.a. Venezia. 2010. ISBN 978-88-317-06476

 Eksterne lenker  

 Hjemmeside

Kategori:Norske malere
Kategori:Norske kunstnere
Kategori:Personer fra Oslo